शहर की ही एक निम्न मध्यम वर्गीय महिला थी, तारा। एक साल पहले ही तारा के पति का देहांत हुआ था कोई बाल-बच्चे न होने के कारण वह बिल्कुल अकेली रहती थी। इश्तहार पर नजऱ पड़ते ही, तारा ने सोचा, इतने प्रसिद्ध चिकित्सक से अगर मेरी शादी हो जावे तो मेरा तो भाग्य ही खुल जावेगा अत: कुछ लोभवश, वह स्वयं डॉ. साहब से मिलने चली गई। डॉ. पीयुष ने ज्यादा खोजबीन करना उचित नहीं समझा और तारा को ही जीवन साथी के रूप में चुन लिया। यह विवाह तो केवल ढलती उम्र में एक साथी की चाहत थी। डॉ. पीयुष ने बड़ी ही सादगी से विवाह सम्पन्न करवाया। कुछ चिकित्सक मित्र ही इस विवाह के साक्षी बने। मयंक को भी पीयुष ने अपने विवाह की सूचना दे दी।